**ОШ „СТЕФАН ДЕЧАНСКИ“**

**Београд-о. Чукарица**

**Милана Мијалковића 11**

**Дел.бр. 2/843-4**

**Датум, 30.10.2018.г.**

На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/17, и даље: Закон) и члана 123. Статута Основне школе „Стефан Дечански“ у Београду, ул. Милана Мијалковића 11/ Железник, Школски одбор, на седници одржаној 30.10.2018. године, донео је:

**ПРАВИЛНИК**

**О ВАСПИТНОЈ, ВАСПИТНО-ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА, И ОБАВЉАЊЕ ДРУШТВЕНО - КОРИСНОГ РАДА, ОДНОСНО ХУМАНИТАРНОГ РАДА**

I ОПШТЕ ОДРЕДБЕ

Члан 1.

Овим Правилником (у даљем тексту: Правилник) у

Основној школи „Стефан Дечански“

(у даљем тексту: школа), уређују се обавезе и одговорност ученика, васпитно – дисциплински поступак, васпитне и васпитно-дисциплинске мере, надлежност за изрицање мера, правна заштита ученика и материјална одговорност ученика.

**Родитељ, односно други законски заступник детета одговоран је:**

1) за упис детета у школу;

2) за редовно похађање наставе;

3) за редовно похађање припремне наставе;

4) да одмах, а најкасније у року од 48 сати од момента наступања спречености ученика да присуствује настави о томе обавести школу;

5) да правда изостанке ученика, најкасније у року од осам дана од дана престанка спречености ученика да присуствује настави одговарајућом лекарском или другом релевантном документацијом;

6) да на позив школе узме активно учешће у свим облицима васпитног рада са учеником;

7) за повреду забране из чл. 110-112. Закона о основама система образовања и васпитања/“Сл. гласник РС“, 88/17, у даљем тексту ЗОСОВ/, учињену од стране ученика;

8) за теже повреде обавезе ученика из члана 83. ЗОСОВ-а;

9) да поштује правила установе.

Школа подноси захтев за покретање прекршајног поступка, односно кривичну пријаву ради утврђивања одговорности родитеља, односно другог законског заступника из разлога прописаних ставом 2. овог члана.

Родитељ односно други законски заступник дужан је да надокнади материјалну штету коју ученик нанесе школи, намерно или из крајње непажње, у складу са законом.

**Члан 2.**

Уписом у школу ученик преузима права и обавезе у чијем остваривању не сме да угрожава друге.

Ученици су дужни да савесно извршавају своја права и обавезе.

**II ПРАВА ДЕТЕТА И УЧЕНИКА**

**Члан 3.**

Право ученика остварује се у складу са важећим међународним уговорима, Законом о основама система обеазовања и васпитања, Законом о основном образовању и васпитању, и другим посебним законима, школа је дужна да обезбеди њихово остваривање, а нарочито право на:

1. Квалитетан образовно-васпитни рад који обезбеђује остваривање принципа и циљева из чл. 7. и 8. ЗОСОВ-а.
2. Уважавање личности.
3. Подршку за свестрани развој личности, подршку за посебно исказане таленте и њихову афирмацију.
4. Заштиту од дискриминације, насиља, злостављања и занемаривања.
5. Благовремену и потпуну информацију о питањима од значаја за образовање и васпитање.
6. Информацију о правима и обавезама.
7. Учествовање у раду органа школе, у складу са ЗОСОВ-ом и посебним законима.
8. Слободу удруживања у различите групе, клубове и организовање ученичког парламента.
9. Јавност и образложење оцене и подношење приговора на оцену и испит.
10. Покретање иницијативе за преиспитивање одговорности учесника у образовно- васпитном процесу уколико права из овог члана, тач. 1.-9., нису остварена.
11. Заштиту и правично поступање установе према детету и ученику.
12. Друга права у области образовања и васпитања, у складу са законом.

III ОБАВЕЗЕ УЧЕНИКА

Члан 4.

У остваривању права и обавеза ученик не сме да угрожава друге у остваривању њихових права.

Ученик има обавезу да:

1. Редовно похађа наставу и извршава школске обавезе.
2. Поштује правила понашања у школи, одлуке директора и органа школе.
3. Ради на усвајању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике.
4. Не омета извођење наставе и не напушта час без претходног одобрења наставника.
5. Поштује личност других ученика, наставника и осталих запослених у школи.
6. Чува имовину школе и чистоћу и естетски изглед школских просторија.
7. Стара се о очувању животне средине и понаша у складу са правилима еколошке етике.
8. Да се стара о личној уредности и пристојном изгледу.
9. Доноси уџбенике, прибор, опрему и друга средства неопходна за рад на часовима.
10. Да се не понаша недолично према наставницима и другим радницима школе, ученицима и родитељима ученика у школи и ван ње.
11. Уредно обавештава родитеље или другог законског заступника о свом учењу и владању, оценама, порукама одељенског старешине и других наставника.
12. Извршава послове које му даје одељенски старешина, наставници и органи школе.

Сви ученици су обавезни да поштују правила понашања која школа прописује.

**IV ВАСПИТНИ РАД СА УЧЕНИЦИМА И ДИСЦИПЛИНСКА ОДГОВОРНОСТ**

**- опште одредбе-**

Члан 5.

Са учеником који врши повреду правила понашања или се не придржава одлука директора или органа школе, неоправдано изостане са наставе **пет часова**, односно који својим понашањем угрожава друге у остваривању њихових права, школа је дужна да, уз учешће родитеља, односно другог законског заступника ученика, појача васпитни рад активностима: у оквиру одељенске заједнице, стручним радом одељенског старешине, педагога, психолога, посебних тимова, а када је то неопходно да сарађује са одговарајућим установама социјалне, односно здравствене заштите на промени понашања ученика.

***О појачаном васпитном раду из става 1 овог члана, одељенски старешина, педагог, психолог и посебни тимови обавезно воде писмену евиденцију (дневик образовно-васпитног рада, службене забелешке, изјаве ученика, родитеља/старатеља, извештаји психолога, педагога, тима).***

**Члан 6.**

Ученик може да одговара само за повреду обавезе која је у време извршења била прописана посебним законом или општим актом школе, у зависности од тога да ли се ради о лакшој повреди обавезе.

Ученику може да се изрекне :

-**васпитна мера** за лакшу повреду обавеза ученика у складу са овим Правилником,

-**васпитно-дисциплинска мера** за тежу повреду обавеза ученика и за повреду забране из чл. 110.-112. прописане Законом о основама система образовања и васпитања.

Лакше повреде обавеза ученика и васпитне мере

Члан 7.

Ученик одговара за лакше повреде обавеза утврђене **статутом школе.**

**Лакше повреде обавезе** ученика су:

1. неоправдано изостаје из школе до 25 часова у току школске године;
2. ометање рада наставника и ученика у току часа (непоштовање правила понашања на часу која је поставио наставник, причање без дозволе упркос усменој опомени наставника);
3. недолично понашање према другим ученицима, наставницима, стручним сарадницима и другим запосленима у школи, школском дворишту, и другим наставним и ваннаставним активностима (псовање, вербално добацивање, злонамерно „етикетирање“);
4. Учестало изазивање нереда у просторијама школе и школском дворишту, за време трајања наставе, пре и после наставе, у виду: гурања клупа, лупања столицама, трчања кроз ходник, лупања вратима, остављања отпадака по учионици, вц-у, и у клупама, писања по клупама, столицама, школској табли, наставним средствима ;
5. непоштовање одлука надлежних органа школе,наредбе и обавештења у вези радне суботе, културних и ваннаставних активности, и друго;
6. необавештавање родитеља о резултатима учења и владања и непреношење поруке одељенског старешине, других наставника и стручних сарадника, непоказивања ђачке књижице, сведочанства, и др., родитељу или другом законском заступнику;
7. неоправдано кашњење на редовну наставу и друге облике образовно-васпитног рада;
8. нарушавање естетског изгледа школе и школског дворишта :бацање отпадака, уништавање садница и жардињера, зелених површина, писање по зидовима и слично;
9. раније напуштање часа и других активности у школи без претходног одобрења наставника;
10. злоупотребљавање лекарског уверења тј. оправдања;
11. небрига о личној хигијени и уредности, хигијени школских и других просторија у којима се врши образовно-васпитна делатност;
12. ометање рада у свом или другом одељењу, за време трајања наставе, испита као и другим облицима образовно-васпитог рада у оквиру спортских, културних и других активности;
13. долажење у школу и на друга места на којима школа организује и спроводи образовно-васпитни процес неприкладно одевен за наменске активности;
14. невођење рачуна о својим одевним предметима, прибору и опреми;
15. уношење и коришћење мобилног телефона, МП4 и других електронских средстава којима се ремети рад на часу, рад запослених у школи;
16. неоправдано задржавање у ходницима и просторијама школе за време часа;
17. улажење у зборницу и друге службене просторије без позива и одобрења;
18. улазак ученика на главни улаз школе;
19. неизвршавање дужности дежурног ученика које обухватају: припрему средстава и услова за наставу, обавештавање наставника о одсуству ученика, чување предмета, књига и прибора ученика, старање о хигијени учионице, пријављивање оштећења школске, личне имовине и пријављивање уочених недостатака пре почетка наставе одељењском старешини или дежурном наставнику, допуштање уласка лицу без идентификације или без сагласности органа школе, самовољно напуштање дежурства;
20. одбијање примене мере заштите и безбедности ученика у школи, на екскурзији, наставe у природи или ваннанставним активностима ван школе;
21. непридржавање правила понашања ученика у школи, на екскурзији, настави у природи или ваннанставним активностима ван школе;
22. неоправдано недолажење на часове додатне и допунске наставе, до границе укупног збира изостајња са наставе од 25 часова у току школске године;
23. одбијање учешћа на школским манифестацијама и другим облицима образовно-васпитног рада у школи и ван ње, културним активностима;
24. преправка, преписивање од других ученика или дописивање података у документа која не потпадају под јавне исправе (контролни задаци, писмени задаци и др.);
25. извршавање повреда других обавеза које се не сматрају тежом повредом обавеза ученик ;
26. оштећење или уништење имовине запосленог или ученика.

Члан 8.

**За лакшу повреду обавезе ученика могу се изрећи васпитне мере:**

1 ) **ОПОМЕНА**:- усмена;

- писмена

2) **УКОР ОДЕЉЕНСКОГ СТАРЕШИНЕ**

3) **УКОР ОДЕЉЕНСКОГ ВЕЋА**

***Усмена и писмена опомена одељењског старешине* може се изрећи за**:

- лакше повреде обавеза,

- неоправдано изостајање са часова наставе и других облика образовно-васпитног рада до **5** часова;

Усмена опомена се изриче пред одељенском заједницом и евидентира у евиденцији одељенског старешине;

Писмена опомена се изриче пред одељенском заједницoм и евидентира у ђачкој књижици са потписом одељенског старешине и оверава печатом школе.

***Укор одељењског старешине* може** **се изрећи за**:

- лакшу повреду обавеза, односно поновљену повреду за коју је изречена писмена опомена одељењског старешине,

- неоправдано изостајање са часова наставе и других облика образовно-васпитног рада од **6 до 15** часова.

Укор одељењског старешине – изриче се пред одељенском заједницом и евидентира у ђачкој књижици са потписом одељенског старешине и оверава печатом школе.

***Укор одељењског већа* може се изрећи за:**

- лакшу повреду обавеза;

- лакшу повреду обавеза у случају кад је већ изречена писмена опомена или укор одељењског старешине, а те мере нису имале васпитног утицаја на поправљање понашања ученика;

- неоправдано изостајање са наставе и других облика образовно-васпитног рада од **16 до 25** часова.

Укор одељенског већа изриче одељенско веће на предлог одељенског старешине, изречена мера се евидентира у ђачкој књижици са потписом одељенског старешине и оверава печатом школе.

**Члан 9.**

Васпитне мере изричу се ученику без вођења васпитно-дисциплинског поступка, у школској години у којој је учињена повреда обавезе.

Опомену и укор одељењског старешине изриче одељењски старешина, а укор одељењског већа изриче одељењско веће, у складу са Правилником о оцењивању ученика у основном образовању и васпитању.

Са учеником који учини лакшу повреду обавеза школа је дужна да уз учешће родитеља, односно другог законског заступника ученика појача васпитни рад активностима у оквиру одељењске заједнице, стручним радом одељењског старешине, педагога, психолога, посебних тимова, да сарађује са установама социјалне и здравствене заштите, у циљу промене понашања ученика.

Васпитне мере из члана 8. овог Правилника могу се изрећи ученику ако је школа претходно предузела неопходне активности из члана 5. овог Правилника.

Ако школа није претходно предузела неопходне активности из члана 5. овог Правилника, предузеће их пре изрицања мере.

Васпитне мере изричу се поступно у школској години у којој је учињена лакша повреда обавеза ученика.

Ученику се не смањује оцена из владања због изречене васпитне мере.

Теже повреде обавеза ученика и васпитно-дисциплинске мере

Члан 10.

Теже повреде обавеза ученика прописане су Законом. За тежу повреду обавезе ученик одговара ако је у време извршења обавеза била прописана Законом.

**Теже повреде обавеза ученика су:**

1) уништење, оштећење, скривање, изношење, преправка или дописивање података у евиденцији коју води школа или друга организација, односно орган;

2) преправка или дописивање података у јавној исправи коју издаје школа или орган, односно исправи коју изда друга организација;

3) уништење или крађа имовине школе, привредног друштва, предузетника, ученика или запосленог;

4) поседовање, подстрекавање, помагање, давање ученику и употреба алкохола, дувана, наркотичких средстава или психоактивне супстанце;

5) уношење у школу или другу организацију оружја, пиротехничког средства или другог предмета који може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере из члана 83 става 1 ЗОСОВ-а ради корекције понашања ученика.

За повреде из става 2. тачка 8) и 9) овог члана обавезна је поступност у изрицању мера.

Члан 11.

**За тежу повреду обавезе ученику се изриче васпитно-дисциплинска мера:**

1. **УКОР ДИРЕКТОРА**
2. **УКОР НАСТАВНИЧКОГ ВЕЋА**

1)Васпитно-дисциплинска мера ***укор директора школе*** изриче се ученику у школској години у којој је **учинио тежу повреду обавезе**, по спроведеном васпитно-дисциплинском поступку, у коме је утврђена одговорност ученика. Директор школе доноси решење којим се ученику изриче васпитно-дисциплинске мера **укор директора школе**.

2)Директор школе у току усмене расправе у васпитно-дисциплинском поступку против ученика процењује да ли ће се, зависно од врсте теже / односно учињених тежих повреда обавеза ученика, као и могућих поновљених тежих повреда обавеза ученика, у записник усмене расправе унети **предлог директора школе**: **„Прослеђује се Наставничком већу на решавање“.**

Записник са предлогом директора школе доставља се Наставничком већу са следећом дукументацијом: закључком о покретању васпитно-дисциплинског поступка против ученика, изјавама сведока, другим службеним записницима и евиденцијама и доказним материјалима.

Директор школе сазива седницу Наставничког већа, које одлучује већином гласова присутних чланова. Наставничко веће доноси одлуку којом се ученику изриче васпитно-дисциплинскa мерa **укор Наставничког већа**. Ова одлука уноси се у записник Наставничког већа.

Директор школе не гласа.

Одлуку Наставничког већа потписује директор школе, и на основу ове одлуке директор школе доноси и потписује решење о изрицању васпитно-дисциплинске мере **укор Наставничког већа**, које се доставља ученику, родитељу, односно другом законском заступнику.

**Ученику се за повреду теже/ тежих обавеза може изрећи само једна васпитно-дисциплинска мера.**

**Члан 12.**

**Повреде забране ученика и васпитно-дисциплинске мере**

Забрана дискриминације

У школи је забрањено дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање,ограничавање или давање првенства), у односу на лице или групе лица, као и на чланове њихових породица или њима блиских лица на отворен или прикривен начин, а који се заснива на раси, боји коже, прецима, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној орјентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Члан 13.

Забрана насиља, злостављања и занемаривања

У школи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, детета, ученика, одраслог, родитеља односно другог законског заступника или трећег лица у школи.

*Под насиљем и злостављањем* подразумева се сваки облик једанпут учињеног, односно, понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета, ученика и одраслог.

*Занемаривање и немарно поступање* представља пропуштање школе или запосленог да обезбеди услове за правилан развој детета и ученика.

Школа је дужна да омах надлежном органу пријави **сваки облик** насиља, злостављања и занемаривања у школи почињен од стране родитеља, односно другог законског заступника или трећег лица у школи.

*Под физичким насиљем*, сматра се: физичко кажњавање детета, ученика или одраслог од стране заспосленог, родитеља односно другог законског заступника или трећег лица у школи; свако понашање које може да доведе до стварног или потенцијалног телесног повређивања детета, ученика, одраслог или запосленог; насилно понашање запосленог према детету, ученику, или одраслом, као и ученика и одраслог према другом ученику, одраслом или запосленом.

*Под психичким насиљем*, сматра се понашање које доводи до тренутног или трајног угрожавања психичког и емоционалног здравља и достојанства.

*Под социјалним насиљем*, сматра се искључивање детета, ученика и одраслог из групе вршњака и различитих облика активности установе.

*Под сексуалним насиљем и злостављањем*, сматра се понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и дуге облике сексуалне експлоатације.

*Под дигиталним насиљем и злостављањем*, сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб сајта, четовањем, укључивањем у форуме, социјалне мреже и другим облицима дигиталне комуникације.

**Школа је дужна да одмах поднесе пријаву** **надлежном органу ако се код детета, ученика или одраслог примете знаци насиља, злостављања или занемаривања.**

Члан 14.

Забрана понашања које вређа углед, част или достојанство

У школи се интервенише у случајевима сумње или утврђеног вређања угледа, части или достојанства личности у складу са Правилником о поступању установе у случају сумње или дискриминаторног понашања и вређања угледа, части и достојанства личности ( „Сл. гласник РС“, бр. 65/18) и Правилником о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања ( „Сл. гласник РС“, бр. 22/2016 )

Забрањено је свако понашање запосленог према детету и одраслом; детета, ученика и одраслог према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; детета, ученика и одраслог према другом детету, ученику или одраслом, којим се вређа углед, част или достојанство.

Директор школе дужан је да у **року од два дана од дана сазнања** за повреду забране из става 1. овог члана предузме одговарајуће активности и мере у оквиру надлежности школе.

Члан 15.

**За учињену повреду забране** из чл. 12, 13 и 14 (из члана 110-112. ЗОСОВ-а), ученику се по спроведеном васпитно-дисциплинском поступку и утврђивању његове одговорности, изриче једна од васпитно-дисциплинских мера:

1. **УКОР ДИРЕКТОРА или УКОР НАСТАВНИЧКОГ ВЕЋА**

1)Васпитно-дисциплинска мера ***укор директора школе*** изриче се ученику у школској години у којој је **учинио повреду забране**, по спроведеном васпитно-дисциплинском поступку, у коме је утврђена одговорност ученика. Директор школе доноси решење којим се ученику изриче васпитно-дисциплинске мера **укор директора школе**.

2)Директор школе у току усмене расправе у васпитно-дисциплинском поступку против ученика који је **учинио повреду забране** процењује да ли ће се, у записник усмене расправе унети **предлог директора школе: „Прослеђује се Наставничком већу на решавање“.**

Записник са предлогом директора школе доставља се Наставничком већу са следећом дукументацијом: закључком о покретању васпитно-дисциплинског поступка против ученика, изјавама сведока, другим службеним записницима и евиденцијама и доказним материјалима.

Директор школе сазива седницу Наставничког већа, које одлучује већином гласова присутних чланова. Наставничко веће доноси одлуку којом се ученику за повреду забране изриче васпитно-дисциплинскa мерa **укор Наставничког већа**. Ова одлука уноси се у записник Наставничког већа.

Директор школе не гласа.

Одлуку Наставничког већа потписује директор школе, и на основу ове одлуке директор школе за учињену повреду забране ученика доноси и потписује решење о изрицању ученику васпитно-дисциплинске мере **укор Наставничког већа**, које се доставља ученику, родитељу, односно другом законском заступнику.

Ученику се за повреду забране може изрећи само једна васпитно-дисциплинска мера.

1. **ПРЕМЕШТАЈ УЧЕНИКА** **од петог до осмог разреда у другу основну школу**

на основу одлуке Наставничког већа, уз сагласност школе у коју прелази, а уз обавештавање родитеља односно другог законског заступника.

Директор школе након спроведене усмене расправе у васпитно-дисциплинском поступку против ученика **уноси**, зависно од учињене **повреде забране**, као и при том учињене-них теже-их повреда обавеза ученика, и /или поновљеном тежом повредом обавеза ученика, и / или забране у записник усмене расправе **предлог директора школе**: **„Прослеђује се Наставничком већу на решавање“.**

Записник са предлогом директора школе доставља се Наставничком већу са следећом дукументацијом: закључком о покретању васпитно-дисциплинског поступка против ученика, изјавама сведока, другим службеним записницима и евиденцијама и доказним материјалима.

Директор школе сазива седницу Наставничког већа, које одлучује већином гласова присутних чланова. Наставничко веће доноси одлуку којом се ученику изриче васпитно-дисциплинскa мерa **премештај ученика у другу основну школу**. Ова одлука уноси се у записник Наставничког већа.

Директор школе не гласа.

Одлуку Наставничког већа потписује директор школе, и на основу ове одлуке директор школе доноси и потписује решење о изрицању васпитно-дисциплинске мере **премештај ученика у другу основну школу**, које се доставља ученику, родитељу, односно другом законском заступнику.

**Ученику се за повреду забране, може изрећи само једна васпитно-дисциплинска мера премештај ученика у другу школу.**

**У случају да ученик са повредом забране врши и повреду теже/ или тежих повреда обавеза ученика може му се изрећи само једна васпитно-дисциплинска мера премештај у другу школу.**

Мера из става 1. овог члана може да се изрекне ученику ако је школа претходно предузела неопходне активности (из члана 83. став 1. ЗОСОВ-а), односно, уз учешће родитеља / другог законског заступника, појачала васпитни рад активностима: у оквиру одељењске заједнице, стручним радом одељењског старешине, педагога, психолога, посебних тимова, а када је то неопходно да сарађује са одговарајућим установама социјалне, односно здравствене заштите са циљем дефинисања и пружања подршке ученику у вези са променом његовог понашања.

**V ВАСПИТНО ДИСЦИПЛИНСКИ ПОСТУПАК**

**Члан 16.**

Васпитно-дисциплински поступак за теже повреде обавеза ученика из члана 10. овог Павилника ( члана 83. став 3. ЗОСОВ-а), и за повреде забране из чл. 12, 13. и 14. овог Павилника ( члана 110-112. ЗОСОВ-а) покреће директор школе **Закључком**,

на основу писмене пријаве / предлога о покретању васпитно-дисциплинског поступка одељенског старешине, наставника, запосленог у школи или другог лица, које има правни интерес да поднесе пријаву /предлог.

Васпитно – дисциплински поступак покреће директор школе, у року од **30 дана** од дана **учињене** теже повреде обавеза ученика или учињене повреде забране, води га и окончава решењем и о томе **одмах, а најкасније наредног радног дана** **обавештава родитеља односно другог законског заступника ученика и укључује га у поступак.**

Васпитно - дисциплински поступак за учињену тежу повреду обавезе ученика, покреће се најкасније у року од **осам дана од дана сазнања**.

Васпитно – дисциплински поступак за учињену повреду забране из члана 12, 13 и 14 овог Правилника, **покреће се одмах, а најкасније у року од** **два дана** **од дана сазнања**.

У васпитно-дисциплинском поступку ученик, уз присуство родитеља односно другог законског заступника, као и сви остали учесници и сведоци морају бити саслушани и дати писану изјаву.

Уколико се родитељ, односно други законски заступник ученика, не одазове да присуствује васпитно-дисциплинском поступку, директор школе поставља **одмах Решењем,** а најкасније наредног радног дана психолога, односно педагога школе да у овом поступку заступа интересе ученика, о чему *одмах обавештава центар за социјални рад.*

Пре доношења решења о изрицању мере ученику морају се утврдити све чињенице које су од значаја за одлучивање.

**Поступак се води у складу са одредбама Закона о општем управном поступку и овог Правилника, уз појачани васпитни рад са учеником, доношењем решења у року од 30 дана од дана покретања.**

**Члан 17.**

Пријаву / предлог за покретање васпитно – дисциплинског поступка може да подносе директору школе :

-одељенски старешина,

- наставник/ стручни сарадник,

- запослени,

-родитељи ученика/ законски заступник ученика,

-треће лице - када је његов правни интерес повређен у школском простору.

**Пријава /предлог** за покретање дисциплинског поступка мора да садржи:

-име и презиме ученика, одељење и разред,

-опис теже повреде обавеза ученика, односно забране,

-време, место и начин извршења повреде и одговарајуће доказе.

**Информације о насиљу, злостављању и занемаривању од ученика, у складу са одредбама Правилника о протоколу поступања у установи у одговору на насиље, злостављање и занемаривање, прикупља по правилу психолог, педагог односно друго задужено лице у установи - одељенски старешина или члан Тима за заштиту, уз обавезно учешће родитеља/ законског заступника.**

Уколико је пријава / предлог за покретање васпитно-дисциплинског поступка против ученика по оцени директора школе **основан**, он одмах доноси Закључак о покретању васпитно-дисциплинског поступка.

**Закључак директора школе садржи** :

-податке о ученику,

-опис теже повреде обавезе ученика, односно повреде забране,

-време, место и начин извршења повреде и доказе, изјаве сведока,

- датум, време и место одржавања усмене расправе.

Закључак се доставља ученику, односно његовом родитељу / законском заступнику, одељенском старешини, стручним сарадницима, односно стручном тиму.

Поступак води директор школе уз обавезно присуство одељенског старешине ( може и другог наставника одељенског већа у одсустности одељенског старешине), стручних сарадника педагога или психолога, члана тима за заштиту ученика од насиља, злостављања и занемаривања, када је учињена тежа повреда из члана 10. или повреда забране из члана 12, 13 и 14 овог Правилника / односно члана 83. став 3. и /или члана 110.-112. ЗОСОВ-а/.

Уколико се у току трајања васпитно-дисциплинског поступка ученик испише из школе, школа је у обавези да у исписницу /преводницу/ унесе напомену да је против наведеног ученика покренут васпитно-дисциплински поступак.

**Члан 18.**

**Достављање Закључка** за покретање васпитно-дисциплинског поступку против ученика **(из члана 17. Правилника) врши одељенски старешина,** који својим потписом на доставници школе потврђује да је примио исти, и да га је уручио: ученику/ родитељу ученика односно другом законском заступнику, стручним сарадницима педагогу и психологу, односно члану тима за заштиту ученика од насиља, злостављања и занемаривања.

Уколико је одељенски старешина спречен, или физички не може да уручи Закључак ученику / родитељу ученика, односно законском заступнику, школа им упућује телеграм са обавештењем о одржавању усмене расправе, или га доставља препоручено поштом са повратницом.

Школа упућујесведоку и другим лицима, чија изјава може помоћи у утврђивању чињеничког стања и извођењу доказа, **телеграм са** **позивом за одржавање усмене расправе** у васпитно-дисциплинског поступку против ученика, са назначењем времена и места одржавања у школи.

Закључак и позив се достављу најкасније **три радна дана** пре дана одређеног за усмену расправу и саслушање ученика у присуству родитеља /односно законског заступника.

**Члан 19.**

Директор школе води **усмену расправу** ради утврђивања чињеничног стања и одговорности ученика за учињене теже повреде обавеза или забране.

Директор школе може, ради стручне помоћи у васпитно-дисциплинском поступку против ученика ангажовати адвоката, или лице са положеним правосудним испитом.

**Током саслушања води се записник, који садржи:**

**-**време и место одржавања усмене расправе,

-податке о ученику, родитељу ученика / законском заступнику, адресу становања, старост ученика -датум и годину рођења ученика,

-на почетку усмене расправе чита се Закључак о покретању поступка / са описом теже повреде обавезе ученика, односно забране,

- време, место, и начин извршења теже повреде обавезе ученика, односно забране,

-и све битне процесне радње које су предузете у току усмене расраве ( застој, прекид и одлагање усмене расправе),

- податке о присутним лицима и њихове изјаве,

- наводене доказе који су прикупљени и који су прилажени уз записник, за утврђену одговорност ученика о учињеној тежој повреди обавезе или забране, са доказима/ чињеницама о постојању отежавајућих или олакшавајућих околности.

Саставни део записника су :

-писане изјаве ученика, родитеља односно / законског заступника, и других учесника у поступку,

-дисциплинска свеска одељења, као и

- писмени извештај-службена белешка стручних сарадника школе о ученику, јавне исправе, евиденције које води школа, и

- други докази о догађају који је окарактерисан као тежа повреда обавеза ученика односно повреда забране, причињеној материјалној штети, отежавајуће или олакшавајуће околности, за утврђену одговорност ученика.

**Малолетни ученик саслушава се у присуству родитеља, односно законског заступника.**

У васпитно-дисциплинском поступку ученик, уз присуство родитеља, односно законског заступника, и сви остали учесници и сведоци морају бити саслушани и могу дати писану изјаву.

Релевантни докази се износе читањем.

Читају се службене евиденције, писане изјаве сведока, или писане изјаве ученика у присуству родитеља/односно другог законског заступника, или изјаве дате усмено унете у записник, и ученик/родитељ ученика, односно законски заступник може о тим изјавама да се изјасни, уколико је неопходно да се и суочи са сведоцима.

Ученик и родитељ ученика, односно други законски заступник, имају право увида у доказни материјал, и могу изнети примедбе.

Записник се на крају саслушања чита присутнима, ученик и његов родитељ, односно законску заступник, сведок и друга лица потписују сваку страну записника на којој су дала своје изјаве, које потписују и записничар и директор школе.

**Ако лице које одбије да потпише записник или оде са места предузимања радње пре него што је записник закључен, то се уноси у записник, са разлозима због којих је одбијено потписвање записника.**

**Записник који је сачињен сагласно пропису јесте јавна исправа и доказ о току и садржини предузетих радњи и датих изјава, изузев у делу на који је је стављена примедба.**

**Члан 20.**

У поступку утврђивања одговорности ученика потребно је водити рачуна о разлозима који искључују постојање повреде обавезе или повреде забране као што су:

- радња извршена у нужној одбрани или крајњој нужди, као и о

- разлозима који искључују кривицу (урачунљивост, постојање принуде, постојање стварне заблуде код ученика).

Приликом доношења одлуке о изрицању васпитно-дисциплинске мере, орган који одлучује о мери имаће у виду: тежину учињене повреде и њене последице, степен одговорности ученика, раније понашање ученика, понашање после учињене повреде, узраст ученика и друге олакшавајуће и отежавајуће околности.

Члан 21.

Васпитно-дисципинска мера за тежу повреду обавезе, односно за повреду забране може се изрећи уколико је школа уз учешће родитеља, односно законског заступника претходно појачала васпитни рад са учеником активностима у оквиру одељенске заједнице, стручним радом одељенског старешине, педагога, психолога, посебних тимова, и када је неопходно сарадњом са установама социјалне и здравствене заштите у циљу промене понашања ученика.

Уколико школа није предузела ове активности, учиниће то пре изрицања васпитно-дисциплинске мере.

Када предузете претходне активности доведу до позитивне промене у понашању ученика **поступак се** **обуставља,** **изузев када је ученик учинио повреду забране којом је озбиљно угрожен интегритет другог лица.**

**Члан 22.**

Директор школе доноси решење о прекиду васпитно - дисциплинског поступка у складу са одредбом члана 100. Закона о општем управном поступку, а решење о обустави поступка у складу са одредбом члана 101. Закона о општем управном поступку.

**Васпитно - дисциплински поступак окончава се** **доношењем решења директора школе** о изрицању васпитно-дисциплинске мере због теже повреде обавеза ученика или повреде забране, након појачаног васпитног рада са учеником, **у року од 30 дана од дана покретања.**

**Решење мора да садржи:**

- назив органа који га доноси, са деловодним бројем и датумом доношења решења,

-увод,

- диспозитив (изреку),

- образложење,

-поуку о правном средству/леку,

-потпис директора и печат школе.

Решење се доставља ученику и родитељу ученика, односно законском заступнику ученика, у писменој форми, **у року од 8 дана од дана доношења.**

**Члан 23.**

Школа упоредо са изрицањем васпитне, односно васпитно-дисциплинске мере, одређује ученику обавезу **обављања друштвено- корисног, односно хуманитарног рада,** који се одвија у просторијама школе или ван просторија школе под надзором наставника, односно стручног сарадника.

Друштвено-користан, односно хуманитаран рад, школа одређује ученику у складу са тежином учињене повреде, водећи рачуна о психофизичкој и здравственој способности, узрасту и достојанству ученика, о чему је дужна да одмах обавести родитеља ученика, односно другог законског заступника.

Ближе услове о начину, садржају, дужини, месту и времену обављања друштвено-корисаног, односно хуманитарног рада прописује министар.

**Члан 24.**

**БЛИЖИ УСЛОВИ О НАЧИНУ, САДРЖАЈУ, ДУЖИНИ, МЕСТУ И ВРЕМЕНУ ОБАВЉАЊА И ДРУГИМ ПИТАЊИМА ОД ЗНАЧАЈА ЗА ОБАВЉАЊЕ ДРУШТВЕНО-КОРИСНОГ, ОДНОСНО ХУМАНИТАРНОГ РАДА**

**Члан 24.**

**У складу са чланом 86. став 15. ЗОСОВ-а ( „Сл. гласник РС“, бр. 88/17 и 27/18-др. закон, Правилником о обављању друштвено-корисног, односно хуманитарног рада, министра просвете, науке и технолошког развоја, прописани су билижи услови о начину, садржају, дужини, месту и времену обављања и другим питањима од значаја за обављање друштвено корисног, односно хуманитарног рада који школа, упоредо са изрицањем васпитне, односно васпинто-дисциплинске мере, одређује ученику.**

Друштвено-користан и хуманитарни рад, обухвата активности чиjим се остваривањем развиjа друштвено одговорно понашање ученика и представља облик ресторативне дисциплине.

Ресторативна дисциплина у смислу **Правилника о обављању друштвено-корисног, односно хуманитарног рада,**  jесте приступ коjим се омогућава умањивање или отклањање начињене штете, односно последица те штете, развиjа свест о одговорности и последицама сопственог и понашања других и поправљаjу односи укључених страна.

Циљ одређивања друштвено-корисног, односно хуманитарног рада у школама коjи се остваруjе у складу са овим правилником, jесте превенциjа непожељног и друштвено неприхватљивог понашања ученика кроз развоj пожељних и позитивних облика понашања. Наставник, односно стручни сарадник у школи за развиjање пожељних/ позитивних облика понашања ученика и конструктивно решавање конфликата примењуjе **саветодавни рад, технику диjалога, поступак школске медиjациjе, укључуjе вршњачку медиjациjу и друго.**

**Члан 25.**

Друштвено-користан, односно хуманитарни рад школа одређуjе ученику у складу са тежином учињене лакше и теже повреде обавеза ученика или повреде забране утврђене законом коjим се уређуjу основе система образовања и васпитања (у даљем тексту: Закон), водећи рачуна о психофизичкоj и здравственоj способности, узрасту и достоjанству ученика.

У ситуациjи када се мера изриче ученику коjи наставу похађа по индивидуалном образовном плану узима се у обзир и мишљење представника тима за инклузивно образовање.

**Директор школе,** у ситуациjи када jе учињена тежа повреда обавезе ученика или повреда забране, покреће васпитно-дисциплински поступак, **доноси план поjачаног васпитног рада и упоредо са тим обавља консултациjе са родитељем, односно другим законским заступником и учеником и бира од предвиђених активности друштвено-корисног, односно хуманитарног рада активност за меру коjа се изриче.**

Када се изриче васпитна мера за учињену лакшу повреду обавезе ученика, **одељенски старешина**, уз планирање поjачаног васпитног рада и консултациjе са родитељем, односно другим законским заступником и учеником, бира од предвиђених активности друштвено-корисног, односно хуманитарног рада активност за меру коjа се изриче.

**Члан 26.**

**Родитељ, односно други законски заступник обавезан jе да**, у складу са планом обављања друштвено-корисног, односно хуманитарног рада, активно учествуjе у остваривању тог плана.

Родитељ, односно други законски заступник jе одговоран ако ученик одбиjе да остваруjе активности друштвено-корисног, односно хуманитарног рада.

**Члан 27.**

**Друштвено-користан, односно хуманитарни рад остваруjе се у просториjама или ван просториjа школе под надзором наставника, односно стручног сарадника.**

За друштвено-користан, односно хуманитарни рад прописуjе се временски период, дужина трајања (од 15 до 45 минута), учесталост, начин остваривања и лице коjе jе задужено да прати и извештава о остваривању и ефектима активности.

Активности друштвено-корисног, односно хуманитарног рада (у даљем тексту: активности) се могу организовати и остваривати у групи, одељењу, разреду, односно класи у оквиру школе, као и у другоj установи, самостално или уз подршку вршњака, наставника и стручних сарадника.

Ангажовање ученика у друштвено-корисном, односно хуманитарном раду узима се у обзир код утврђивања закључне оцене из владања на краjу првог и другог полугодишта.

**Оквирно траjање учесталости и временски период обављања друштвено-корисног, односно хуманитарног рада у школама дато jе у Табели 1.**

***Табела 1***

|  |  |  |  |
| --- | --- | --- | --- |
|  |  |  |  |
| **МЕРА** | **Активност** | **Учесталост** | **Временски период** |
| **ОПОМЕНА – усмена и писмена** | **-** | **2 пута недељно** | **2 недеље** |
| **УКОР ОДЕЉЕЊСКОГ СТАРЕШИНЕ** | **-** | **2 пута недељно** | **3 недеље** |
| **УКОР ОДЕЉЕЊСКОГ ВЕЋА** | **-** | **3 пута недељно** | **3 недеље** |
| **УКОР ДИРЕКТОРА** | **-** | **3 пута недељно** | **4 недеље** |
| **УКОР НАСТАВНИЧКОГ ВЕЋА** | **-** | **4 пута недељно** | **4 недељe** |

Приликом одређивања активности друштвено-корисног, односно хуманитарног рада одређуjе се траjање те активности, учесталост и временски период/динамика, узимаjући у обзир карактеристике ученика, његов узраст и оптимално време за квалитетно и делотворно остваривање активности.

**Одређивање и праћење друштвено-корисног, односно хуманитарног рада**

**Члан 28.**

1/ Активности одређене уз васпитне мере опомену и укор одељењског старешине, одређуjе и прати њихово остваривање одељењски старешина самостално, а ако jе потребно - уз подршку члана одељенског већа или стручног сарадника.

**2/** Активности одређене уз васпитну меру укор одељењског већа одређуjе одељењско веће, а прати одељењски старешина у сарадњи са jедним или више наставника, односно стручним сарадником, коjе одреди одељенско веће.

3/ Активности одређене уз васпитно-дисциплинску меру укор директора изриче директор, а прати одељењски старешина у сарадњи са jедним или више наставника, односно стручним сарадником, коjе одреди директор решењем.

4/Активности одређене уз васпитно-дисциплинску меру укор наставничког већа, изриче наставничко веће, а прати одељењски старешина у сарадњи са jедним или више наставника, односно стручним сарадником, коjе одреди директор решењем.

**Евидентирање друштвено-корисног, односно хуманитарног рада и извештавање о његовим ефектима**

**Члан 29.**

Евиденциjу о току спровођења активности води лице коjе jе задужено за њено остваривање и праћење.

**Лице** коjе jе задужено за праћење активности подноси извештаj о ефектима друштвено-корисног, односно хуманитарног рада органима школе зависно од тога коjа jе васпитна или васпитно-дисциплинска мера изречена, и то за активности одређене уз:

- васпитне мере опомена и укор одељењског старешине - извештава се одељенско веће;

- васпитну меру укор одељењског већа - извештава се одељенско веће;

- васпитно-дисциплинску меру укор директора - извештава се директор школе;

- васпитно-дисциплинску меру укор наставничког већа - извештава се наставничко веће.

**Активности уз изречену васпитну меру за лакшу повреду обавеза**

**Члан 30.**

**За учињену лакшу повреду обавеза, прописану општим актима школе, ученику се може изрећи васпитна мера:**

- **опомена**; усмена и писмена

**- укор одељењског старешине**;

**- укор одељењског већа**.

Примери активности друштвено-корисног, односно хуманитарног рада:

1. продужетак обавезе редара;

2. писање рада/састава и излагање у одељењу на тему у вези са повредом обавезе;

3. осмишљавање, израда и уређивање паноа на одређену тему;

4. брига о простору у коме ученици бораве (нпр. уређивање учионице, библиотеке, продуженог боравка, трпезариjе, свечане сале; помоћ у размештању клупа, одржавању простора и др.);

5. помоћ у продуженом боравку (нпр. у изради домаћих задатака, у организовању слободних активности, у уређењу простора у боравку и др.);

6. помоћ наставнику (нпр. ученицима коjима jе потребна подршка и помоћ у учењу и др.);

7. помоћ дежурном наставнику за време одмора;

8. помоћ стручном сараднику (нпр. у припреми радионице, остваривању радионице, припреми предавања/материjала за остваривање предавања - нпр. дељење материjала, техничка подршкa приликом презентациjе, предавања, радионице и др.);

9. помоћ у обављању административних послова (нпр. ковертирање, прекуцавање текстова и др.);

10. помоћ школским тимовима (нпр. брига о безбедности млађих ученика уз присуство учитеља/наставника; припрема презентациjе, радионице, предавања и остваривање предавања/радионице у одељењу и др.);

11. организовање посебне хуманитарне акциjе;

12. помоћ домару у радионици (нпр. поправка) и упознавање са заштитом на раду у установи и друга помоћ домару (нпр. уређење парка и простора око школе - чишћење снега, лишћа, окопавање цвећа, фарбање ограда, клупа, одржавање спортских терена и др.);

13. помоћ помоћно-техничком особљу око сређивања просториjа у школи и упознавање са занимањем помоћни радник као и заштитом на раду за ово занимање (одлагање смећа, заштитна опрема, рециклажа и др.);

14. учествовање у организациjи предавања коjе остваруjу спољни сарадници (МУП, Црвени крст, итд.);

15. припрема презентациjе, предавања, радионице за ученике школе и остваривање у одељењима;

16. помоћ у трпезариjи и упознавање са заштитом на раду за занимања људи/запослених (кувар, сервирка и др.);

17. помоћ наставницима у припреми материjала за организациjу ваннаставних активности (секциjе и сл.);

18. уређење школског дворишта (нпр. чишћење снега, окопавање цвећа, фарбање ограда или клупа);

19. остваривање предавања за одељењску заjедницу на тему безбедности, насиља или друге области у оквиру коjе jе ученик прекршио правила, односно у вези са учињеном повредом обавезе;

20. учествовање у организовању/промоциjи спортских, музичких, културних и других активности у школи у сарадњи са наставником;

21. припрема/организовање представе, презентациjа видео клипа, стрипа или филма на тему у вези са учињеном повредом обавезе;

22. израда флаjера, стрипова, видео клипова и др. о небезбедном коришћењу средстава или небезбедном понашању и др.

Наведене активности се могу комбиновати.

**Активности уз изречену васпитно-дисциплинску меру за тежу повреду обавеза ученика**

**Члан 31.**

**Теже повреде обавеза ученика прописане су Законом/ ЗОСОВ/.**

Уз васпитно-дисциплинске мере укор директора и укор Наставничког већа, коjе се могу изрећи за учињену тежу повреду обавезе ученика прописане Законом, **ученику се обавезно** **одређуjе друштвено-користан, односно хуманитарни рад и спроводи изабрана активност друштвено-корисног, односно хуманитарног рада.**

За учињену тежу повреду - ако jе евиденциjа коjу води школа или друга организациjа, односно орган уништена, оштећена, скривена, изнета, преправљена, подаци дописани, или jе украдена ствар коjа jе имовина школе, привредног друштва, предузетника, ученика или запосленог, обавезно jе враћање оштећене ствари у пређашње функционално стање када jе то могуће, односно куповина или надокнада уништеног.

Уколико дође до физичког повређивања, неопходно jе одредити помоћ повређеном другу у мери у коjоj jе друг коjи jе претрпео штету спреман да прихвати такву помоћ (нпр. ношење торбе - да би се ученику олакшало долажење у школу; помоћ у изради задатака у школи - уколико jе ученику отежано бележење/писање; помоћ у изради домаћих задатака и др.).

**Члан 32.**

Примери активности друштвено-корисног, односно хуманитарног рада за **теже повреде обавеза ученика:**

1.укључивање у припрему материjала и израду летописа школе, школског часописа и сл.;  
2. приказ о значаjу важности евиденциjе и jавних исправа у одељењима или на састанку Ученичког парламента;  
3. приказ историjских догађаjа у коjима jе уништавана значаjна документациjа;  
4. израда презентациjе и приказ те презентациjе у одељењима на тему чувања имовине, како личне тако и школске, породичне и имовине других;  
5. брига о простору у коме ученици бораве (нпр. уређивање учионице, библиотеке, продуженог боравка, трпезариjе, свечане сале и сл; помоћ у размештању клупа; помоћ у одржавању простора и др.);  
6. помоћ домару и помоћно-техничком особљу у техничком одржавању школе (чишћење снега, лишћа и др.);  
7. помоћ у изради брошуре/флаjера (нпр. "Петарде нису играчке" и дистрибуциjа по одељењима, разредима и др., интернет дистрибуциjа и др.);  
8. припрема материjала за рад у вези са темом коjа jе повезана са одређеним понашањем и системом вредности коjи желимо да ученик промени, односно усвоjи;  
9. учествовање у предавањима/ трибинама коjе остваруjу стручњаци из одговараjућих области;  
10. одлазак у ватрогасну бригаду/ ватрогасни дом и информисање о превенциjи кроз сарадњу са родитељима;  
11. истраживање, помоћ одељенском старешини, односно наставнику у прикупљању материjала за остваривање предавања на одређену тему;  
12. помоћ Тиму за заштиту од насиља у организовању предавања на тему у вези са повредом;  
13. израда презентациjе на тему коjа jе у вези са повредом обавезе;  
14. помоћ дежурном наставнику;  
15. помоћ у дежурству у продуженом боравку;  
16. помоћ домару у радионици (нпр. поправка) и упознавање са заштитом на раду у установи и друга помоћ домару (нпр. уређење парка и простора око школе - чишћење снега, лишћа, окопавање цвећа, фарбање ограда, клупа, одржавање спортских терена и др.);  
17. помоћ запосленима ангажованим на одржавању хигиjене око сређивања просториjа у школи и упознавање са овим занимањем, као и заштитом на раду за послове коjе обављаjу (нпр. одлагање смећа, заштитна опрема, рециклажа и др.);  
18. помоћ Тиму за заштиту од насиља у припреми и остваривању активности у вези са безбедношћу, у складу са узрастом и статусом ученика (брига о безбедности млађих ученика уз присуство наставника, припрема презентациjа, радионица, предавања, реализациjа предавања/радионица у одељењу и др.);  
19. израда презентациjе и држање предавања уз подршку наставника на тему Заштита личних података на интернету;  
20. помоћ дежурном наставнику у остваривању дежурства.

**Активности уз изречену васпитно-дисциплинску меру за поведу забране прописане законом**

**Члан 33.**

Уз васпитно-дисциплинске мере укор директора и укор Наставничког већа, коjе се могу изрећи за учињену повреду забране прописане Законом/ЗОСОВ-а/, ученику се обавезно одређуjе друштвено-користан, односно хуманитарни рад и спроводи изабрана активност друштвено-корисног, односно хуманитарног рада.

Примери активности друштвено-корисног и хуманитарног рада **за повреде забране :**

1. организовање предавања/ презентациjе на тему људских права, као и права деце;  
2. организовање предавања/ презентациjе за ученике на неку од тема у вези са грађанским правима, обавезама и одговорностима;  
3. организовање предавања/ презентациjе за родитеље на неку од тема у вези са грађанским правима, обавезама и одговорностима у сарадњи са стручним сарадником и/или наставником;  
4. учествовање у организациjи хуманитарне акциjе за помоћ и подршку угроженима (Црвени крст, Свратиште, Установе заштите деце без родитељског старања и др.);  
5. подршка педагошком асистенту или личном пратиоцу у пружању подршке ученицима.

VI СМАЊЕЊЕ ОЦЕНЕ ИЗ ВЛАДАЊА

Члан 34.

На смањење оцене из владања ученика примењиваће се одредба Правилника о оцењивању ученика у основном образовањуи васпитању, који су на снази у моменту примене, донетог од стране надлежног Министаства и одредби Статута школе.

**Оцена из владања смањује се ученику на основу :**

1/ одлуке одељенског старешине или одељенског већа о изреченој васпитној мери, за лакшу повреду обавезе ученика, и

2/ решења директора школе о изреченој васпитно-дисциплинској мери, за учињену тежу повреду обавеза ученика, и повреду забране,

при том имајући у виду тежину повреде обавезе ученика, последице повреде, околности под којима је повреда учињена, степен одговорности ученика, раније понашање и понашање ученика после учињене повреде, узраст ученика и друге релевантне околности у **складу са чланом 15. став 9., члана 16. и 17. Правилника о оцењивању ученика у основном образовању и васпитању.**

**За васпитне мере**:

1. **Укор одељенског старешине** – изречену за лакшу повреду обавеза ученика, поновљену лакшу повреду обавеза ученика утврђену овим Правилником, за коју се изриче васпитна мера опомена одељенског старешине, као и за неоправдано изостајање са часова од 5 до 15 часова,

**смањује се оцена из владања.**

1. **Укор одељенског већа** – изречену за за лакшу повреду обавеза ученика у случају кад је већ изречена васпитна мера опомена или укор одељенског старешине, а те мере нису имале васпитног утицаја на понашање учника, као и за неоправдано изостајање са часова од **16** до 25 часова,

**смањује се оцена из владања.**

**За васпитно – дисциплинске мере** :

**1)Укор директора** – изречену за тежу повреду обавеза ученика и за повреду забране утврђених ЗОСОВ-ом, и ако је ученик неоправдано изостао са наставе **од 26 до 35** часова, **смањује се оцена из владања.**

**2)Укор Наставничког већа** – изречену за тежу повреду обавеза ученика и за поновљену тежу повреду обавеза ученика, повреду забране, утврђених ЗОСОВ-им, и ако је ученик неоправдано изостао са наставе више **од 36** часова, у зависности од утврђеног степена одговорности, **смањује се оцена из владања.**

**3)Премештај ученика –** од петог до осмог разреда у другу основну школу, на основу одлуке Наставничког већа, уз сагласност школе у коју прелази, а уз обавештење родитеља, односно другог законског заступника, изречена ученику за: тежу повреду обавеза ученика, за поновљену тежу повреду обавеза ученика, повреду забране, утврђених ЗОСОВ-ом, у зависности од утврђеног степена одговорности, **смањује се оцена из владања .**

***Школа подноси захтев за покретање прекршајног поступка, односно кривичну пријаву ради утврђивања одговорности родитеља, односно другог законског заступника из разлога прописаних :***

***-чланом 1. став 2. Т. 2) и Т. 3) овог Правилника***, ако је ученик ***неоправдано изостао са наставе више од 36 часова, и***

***- чланом 1. став 2. Т.7) и Т.8) овог Правилника,*** ако је ученику изречена васпитино-дисциплинска мера за тежу повреду обавеза ученика, и за поновљену тежу повреду обавеза ученика, повреду забране, утврђених ЗОСОВ-ом, у зависности од утврђеног степена одговорности.

**Члан 25.**

**Владање ученика у току полугодишта оцењује се само описно**, тако да смањење оцене из владања мора да садржи опис учениковог владања, у складу са чланом 16. и 17. Правилника о оцењивању ученика у основном образовању и васпитању.

**Закључна бројчана оцена из владања на крају првог и другог полугодишта, за ученике шестог, седмог и осмог разреда утиче на општи успех ученика.**

На основу одлуке Наставничког већа о изрицању васпитно-дисциплинске мере **премештај ученика** у другу основну школу уз обавештење родитеља, односно другог законског старатеља, сагласности школе у коју се врши премештај ученика, **директор школе** **доноси решење о премештају ученика.**

**Закључну оцену из владања утврђује одељенско веће** на предлог одељенског старешине на крају првог и другог полугодишта, на основу:

- сагледавања личности и понашања ученика у целини, процењивањем његовог укупног понашања и извршавања обавеза прописаних законом, и

- изречених васпитних и васпитно-дисциплинских мера и њихових ефеката.

Оцена из владања поправља се када дође до позитивне промене у понашању ученика.

У интересу ученика, **директор школе** у сарадњи са одељенским већем**,** на предлог стручне службе, уз обавештавање родитеља / другог законског заступника, може донети одлуку да ученика премести из једног одељења у друго одељење у оквиру школе.

VII ПРАВНА ЗАШТИТА УЧЕНИКА

Члан 26.

Због изречене васпитно-дисциплинске мере ученик, његов родитељ, односно други законски заступник, има право да поднесе жалбу Школском одбору у року од **осам дана** од дана достављања решења о утврђеној одговорности и изреченој мери.

Школски одбор решава по жалби у року од 15 дана од дана њеног достављања.

Жалба одлаже извршење решења.

**Решавајући по жалби Школски одбор може:**

1. **Решењем да одбаци жалбу** ако је недопуштена, неблаговремена или изјављена од неовлашћеног лица.
2. **Решењем одбије жалбу као неосновану**, ако утврди да је поступак доношења решења правилно спроведен, односно у складу са законом.
3. **Решењем поништи првостепено решење** и врати предмет првостепеном органу на поновни поступак, ако утврди да су у првостепеном поступку одлучне чињенице непотпуно или погрешно утврђене, или је дошло до грешке у поступку која је утицала на изреку решења, или је изрека нејасна и противречна образложењу.

Евиденција о изреченим васпитним и васпитно-дисциплинским мерама

Члан 27.

О изреченим васпитним и васпитно-дисциплинским мерама евиденцију води одељенски старешина, уз поштовање начела прописаних законом којим се уређује заштита података о личности.

VIII МАТЕРИЈАЛНА ОДГОВОРНОСТ УЧЕНИКА

Члан 28.

Ученик, његов родитељ или законски заступник одговара за материјалну штету коју ученик нанесе школи намерно или крајњом непажњом, у складу са законом.

Поступак за утврђивање материјалне одговорности ученика покреће директор Закључком, а води трочлана комисија коју формира директор чији су чланови:

- одељенски старешина ученика,

- стручни сарадници,

- шеф рачуноводства.

Комисија утврђује постојање штете, висину штете, узрок и околности под којима је штета настала.

Висина штете утврђује се на основу књиговодствене вредности оштећене или уништене ствари, а ако то није могуће Комисија процењује штету уз помоћ стручњака.

За штету коју је проузроковало више ученика, одговорност је солидарна - уколико није могуће утврдити степен одговорности сваког од ученика за насталу штету.

За штету одговара и ученик који је помагао или подстрекавао.

Директор школе, након спроведеног поступка, на основу предлога Комисије, доноси решење о материјалној одговорности ученика, висини штете, начину надокнаде и рок за накнаду штете.

Школа ће штету од ученика, односно његовог родитеља или другог законског заступника, надокнадити мирним путем односно споразумно ако је то могуће.

Ако ученик, односно родитељ ученикаа / законски заступник, одбије да штету надокнади, наплата се може тражити путем суда.

Директор може донети решење о ослобођењу ученика, његовог родитеља, односно законског заступника, од материјалне одговорности за штету, због њихове тешке материјалне ситуације.

На решење директора школе о материјалној одговорности ученик, његов родитељ или законски заступник може изјавити жалбу Школском одбору, у року од 8 дана од дана пријема решења.

Школски одбор доноси решење у року од 15 дана од дана пријема жалбе.

IX ЗАВРШНЕ ОДРЕДБЕ

Члан 29.

Ступањем на снагу овог Правилника престаје да важи:

- Правилник о васпитној, васпитно – дисциплинској и материјалној одговорности ученика ОШ„Стефан Дечански“, у Београду/ Железнику, дел.бр. 2/114-3-6 од 20.03.2018.године.

Члан 30.

За све оно што није регулисано овим Правилником примењиваће се Закон о основама система образовања и васпитања, Закон о основном образовању и васпитању, Закон о општем управном поступку, Правилник о оцењивању ученика у основном образовању („Сл. гласник РС“, бр. 72/09, 52/11 и 55/13), Правилник о обављању друштвено – корисног рада, односно хуманитарног рада („Сл. гласник РС“, бр. 88/17 и 27/18), Статут Школе, друга важећа законска регулатива и општи акти Школе.

**Члан 31.**

Овај Правилник ступа на снагу даном доношења.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_

Славица Коњевић

Правилник је објављен дана 30.10.2018.године,

а ступио је на снагу дана 30.10.2018. године.

Секретар школе

Јасенка Станковић